KLASA:  400-04/24-01/2

URBROJ: 251-228-24-3

Soblinec, 10.07.2024.

**OBRAZLOŽENJE IZVJEŠTAJA O IZVRŠENJU FINANCIJSKOG PLANA ZA RAZDOBLJE 01.01. – 30.06.2024.**

**Proračunski korisnik: OŠ Ivana Granđe**

**Sažetak djelokruga rada:** Škola obavlja djelatnost osnovnoškolskog obrazovanja. Osnovnoškolsko obrazovanje odvija se na četiri lokacije, i to na način: u matičnoj školi u Soblincu, Soblinečka 68, i u područnoj školi u Adamovcu, Dragutina Domjanića 75, nastava je organizirana i kao razredna i kao predmetna, tj.osmogodišnji program; dok je u područnim školama u Glavnici Donjoj, Glavnička cesta 26, i Moravču, Trg sv. Trojstva 1, nastava organizirana samo kao razredna, odnosno četverogodišnji program. Škola ima još jednu područnu školu u Belovaru, Varaždinska cesta 42, u kojoj se ne izvodi nastava ni u kakvom obliku.

Nastava se odvija u dvije smjene, osim u PŠ u Glavnici Donjoj i PŠ Moravče, gdje se nastava odvija samo u jutarnjoj smjeni. Program produženog boravak organiziran je u matičnoj školi u Soblincu i područnoj školi u Adamovcu za prve i druge razrede, dok je u područnoj školi u Glavnici Donjoj organiziran za učenike od prvog do četvrtog razred kao kombinirana odgojna skupina.

Nastava je organizirana u petodnevnom radnom tjednu u skladu s Godišnjim planom i programom rada te Školskim kurikulumom.

Proračunski korisnik provodi sljedeći program:

# **Program: 3109 DJELATNOST USTANOVA OSNOVNOG ŠKOLSTVA**

# Zakonske i druge podloge za provedbu programa: *Zakon o odgoju i obrazovanju u osnovnoj i srednjoj školi - Narodne novine br.: 87/2008, 86/2009, 92/2010, ispr. -105/2010, 90/2011, 16/2012,  86/2012 - pročišćeni tekst i 94/2013, 152/2014, 7/2017 i 68/2018., 98/2019, 151/2022), Uredba o dopuni Zakona o odgoju i obrazovanju u osnovnim i srednjim školama NN 64/2020, Program javnih potreba u osnovnoškolskom odgoju i obrazovanju, Državni pedagoški standard osnovnoškolskog sustava odgoja i obrazovanja (Narodne novine 63/08 i 90/10)*

Cilj programa: Programom se želi postići realizacija Godišnjeg plana i programa OŠ Ivana Granđe. Odgoj i obrazovanje ostvaruje se u Školi na temelju nacionalnog kurikuluma, nastavnih planova i programa rada te školskog kurikulma. Škola radi na temelju školskog kurikuluma i godišnjeg plana i programa rada. Školski kurikulum utvrđuje dugoročni i kratkoročni plan i program škole s izvannastavnim i izvanškolskim aktivnostima, a donosi se na temelju Nacionalnog okvirnog kurikuluma i postojećeg nastavnog plana i programa. Školski kurikulum određuje nastavni plan izbornih i fakultativnih predmeta, izvannastavne i izvanškolske aktivnosti, izborni dio međupredmetnih i/ili interdisciplinarnih tema i/ili modula i druge odgojno-obrazovne aktivnosti, programe i projekte te njihove kurikulume ako nisu određeni nacionalnim kurikulumom.

Godišnjim planom i programom rada školske ustanove utvrđuje se mjesto, vrijeme, način i izvršitelji poslova, a sadrži u pravilu: podatke o uvjetima rada, podatke o izvršiteljima poslova, godišnji kalendar rada, podatke o dnevnoj i tjednoj organizaciji rada, tjedni i godišnji broj sati po razredima i oblicima odgojno-obrazovnog rada, planove rada ravnatelja, učitelja i stručnih suradnika, planove rada Školskog odbora i stručnih tijela, plan stručnog osposobljavanja i usavršavanja, u skladu s potrebama škole, podatke o ostalim aktivnostima u funkciji odgojno-obrazovnog rada i poslovanja školske ustanove.

Program se nastoji realizirati tako da se u školskoj godini ispune stavke tj planovi iz Godišnjeg plana i programa kao i iz Školskog kurikuluma kako bi učenici dobili osnovno obrazovanje.

***1. Obrazloženje općeg dijela izvještaja***

**1.1. Prihodi**

Ukupno ostvareni prihodi za razdoblje 01.01.-30.06.2024 iznose 1.311.364,02 eura.

Tablica 1. Realizacija proračun prema izvorima financiranja - Prihodi

|  |  |  |  |  |
| --- | --- | --- | --- | --- |
| Izvori | Vrsta prihoda | Plan 2024. | Ukupno ostvareno | Razlika od plana |
|  | Sveukupno prihodi | 2.708.160,00 | 1.311.364,02 | 1.396.795,98 |
| Izvor 1. | Opći prihod i primici | 573.350,00 | 209.904,35 | 363.445,65 |
| Izvor 1.1. | Pojačani standard | 422.850,00 | 139.731,86 | 283.118,14 |
| Izvor 1.2. | Decentralizirana sredstva | 150.500,00 | 70.172,49 | 80.327,51 |
| Izvor 3. | Vlastiti prihodi | 1.800,00 | 723,25 | 1.076,75 |
| Izvor 3.1. | Vlastiti prihodi | 1.800,00 | 723,25 | 1.076,75 |
| Izvor 4. | Prihodi za posebne namjene | 66.500,00 | 38.532,66 | 27.967,34 |
| Izvor 4.3. | Ostali prihodi za posebne namjene | 66.500,0 | 38.532,66 | 27.967,34 |
| Izvor 5. | Pomoći | 2.062.010,00 | 1.060.883,37 | 1.001.126,63 |

|  |  |  |  |  |
| --- | --- | --- | --- | --- |
| Izvor 5.2. | Pomoći iz drugih proračuna | 2.004.400,0 | 1.018.485,74 | 985.914,26 |
| Izvor 5.6. | Pomoći temeljem prijenosa EU sredstava | 57.610,00 | 42.397,63 | 15.212,37 |
| Izvor 6. | Donacije | 2.500,00 | 1.110,15 | 1.389,85 |
| Izvor 6.1. | Donacije | 2.500,00 | 1.110,15 | 1.389,85 |
| Izvor 7. | Prihodi od prodaje ili zamj. nef. imov. i nakn. s naslova osiguranja | 2.000,00 | 210,24 | 1.789,76 |
| Izvor 7.1. | Prihodi od prodaje ili zamj. nef. imov. i nakn. s naslova osiguranja | 2.000,00 | 210,24 | 1.789,76 |

Opći prihodi i primici (Gradski ured za obrazovanje sport i mlade) – stavka se odnosi na novčana sredstva što škola dobiva od Gradskog ureda za obrazovanje sport i mlade za redovno funkcioniranje potreba škole.

Vlastiti prihodi- sredstva se odnose na najam školskog prostora za izvannastavne aktivnosti, te na uplatu stanarine odnosno najma stana u PŠ Belovar.

Prihodi za posebne namjene – sredstva se odnose na uplatu roditelja za prehranu učenika, za plaće zaposlenih u programu produženog boravka, za izvanučioničku nastavu učenika kao i za ostale namjenske prihode poput fotografiranja učenika i sl.

Pomoći – sredstva se odnose na tekuće pomoći Ministarstva znanosti i obrazovanja za troškove zaposlenika – plaće, materijalna prava, kao i za troškove prehrane u školama prema Odluci Vlade Republike Hrvatske koja je nastupila s 01.01.2023.

Pomoći s izvora 5.6 se odnose na plaće pomoćnika u nastavi kao potpora inkluzivnom obrazovanju – Faza VI., na sredstva od školske sheme, te na preostali uplaćeni dio od Erasmus+ projekta.

Donacije – sredstva se odnose na odnose na dnevnice učitelja koji idu kao pratnja učenicima na izvanučioničku nastavu.

Prihodi od prodaje ili zamjene nefinancijske imovine – sredstva se odnose na prodane stanove u PŠ Moravče starim zaposlenicima škole.

**1.2. Rashodi**

Ukupno ostvareni rashodi za razdoblje 01.01.-30.06.2024. iznose 1.336.484,72 eura.

Tablica 2.: Realizacija proračuna prema izvorima financiranja - Rashodi

|  |  |  |  |  |
| --- | --- | --- | --- | --- |
| Izvori | Vrsta rashoda | Plan 2024. | Ukupno ostvareno | Razlika do plana |
|  | Sveukupni rashodi | 2.708.160,00 | 1.336.484,72 | 1.371.675,28 |
| Izvor 1. | Opći prihod i primici | 573.350,00 | 209.351,82 | 363.998,18 |
| Izvor 1.1. | Pojačani standard | 422.850,00 | 138.162,46 | 284.687,54 |
| Izvor 1.2. | Decentralizirana sredstva | 150.500,00 | 71.189,36 | 79.310,64 |
| Izvor 3. | Vlastiti prihodi | 1.800,00 | 1.048,84 | 751,16 |
| Izvor 3.1. | Vlastiti prihodi | 1.800,00 | 1.048,84 | 751,16 |
| Izvor 4. | Prihodi za posebne namjene | 66.500,00 | 38.864,36 | 27.635,64 |
| Izvor 4.3. | Ostali prihodi za posebne namjene | 66.500,00 | 38.864,36 | 27.635,64 |
| Izvor 5. | Pomoći | 2.062.010,00 | 1.084.897,00 | 977.113,00 |
| Izvor 5.2. | Pomoći iz drugih proračuna | 2.004.400,0 | 1.038.797,60 | 965.602,40 |
| Izvor 5.6. | Pomoći temeljem prijenosa EU sredstava | 57.610,00 | 46.099,40 | 11.510,60 |
| Izvor 6. | Donacije | 2.500,00 | 1.170,00 | 1.330,00 |
| Izvor 6.1. | Donacije | 2.500,00 | 1.170,00 | 1.330,00 |
| Izvor 7. | Prihodi od prodaje ili zamj. nef. imov. i nakn. s naslova osiguranja | 2.000,00 | 1.152,70 | 847,30 |
| Izvor 7.1. | Prihodi od prodaje ili zamj. nef. imov. i nakn. s naslova osiguranja | 2.000,00 | 1.152,70 | 847,30 |

Opći prihodi i primici (Gradski ured za obrazovanje sport i mlade) – stavka se odnosi na novčana sredstva što škola dobiva od Gradskog ureda za obrazovanje sport i mlade za redovno funkcioniranje potreba škole. U 2024. je još uvijek na snazi Odluka Vlade Republike Hrvatske o kriterijima i načinu sufinanciranja troškova prehrane za učenike osnovnih škola kojom se mjesečno osiguravaju i doznačuju sredstva školama za sufinanciranje troškova prehrane, te se manje sredstava uplaćuje iz proračuna Grada Zagreba.

Zbog povećanja cijena na tržištu utrošeno je više sredstava za redovno funkcioniranje škole poput sredstava za nabavu toaletnog papira, uredskog materijala, raznih usluga.

Vlastiti prihodi – iznos od 1.048,84 se odnose na nabavu štapnog miksera u MŠ u Soblincu, nabavu jednog prijenosnog računa, te nabavu kosilice za PŠ Glavnica Donja.

Prihodi za posebne namjene – sredstva se odnose na rashode za potrebe: školske prehrane, plaće zaposlenih u programu produženog boravka, izvanučioničnu nastavu, koje plaćaju roditelji.

Pomoći – rashodi se odnose na plaće zaposlenika, te ostala materijalna prava, kao i na materijal i sirovine za potrebe školske prehrane.

Pomoći temeljem prijenosa EU sredstava se odnose na plaće pomoćnika u nastavi koji se financiraju iz pomoći temeljem prijenosa EU sredstava. U školskoj godini 2023./2024. je 12 pomoćnika u nastavi.

Donacije - rashodi se odnose na dnevnice učitelja koji su išli kao pratnja učenicima na izvanučioničku nastavu.

Prihodi od prodaje ili zamjene nefinancijske imovine – rashodi se odnose na nabavu klima uređaja u jednoj učionici u MŠ u Soblincu, te na razliku sredstava za nabavu traktorske kosilice u PŠ Adamovec.

***2. Obrazloženje posebnog dijela***

**Redovna djelatnost**

Sredstva se odnose na redovno poslovanje škole.

*Opći prihodi i primic*i: naknada za rad predstavničkih i izvršnih tijela: u razdoblju od 01.01.-30.06.2024 isplaćene su sjednice školskog odbora za razdoblje do svibnja 2024.

Zdravstvene i veterinarske usluge – sredstva se odnose na sistematske preglede zaposlenika za 2023. godinu

*Decentralizirana sredstva:*

Konto 3211 – službena putovanja: iznos se odnosi na dnevnice za učitelje koji su bili pratnja učenicima u školi u prirodi, te su određeni zaposlenici sudjelovali na stručnim skupovima. Do odstupanja je došlo zbog veće potrebe za isplatom dnevnica, te zbog slanja zaposlenika na stručna usavršavanja, bile su dvije škole u prirodi, te je povećana cijena dnevnica na 30,00 eura od 01.01.2024.

Konto 3221 – sredstva su utrošena za nabavu uredskog materijala poput fotokopirnog papira, tonera, nabava pedagoške dokumentacije, te ostalog materijala za potrebe redovnog odvijanja nastave. I u 2024. nastavlja se tendencija rasta tržišnih cijena proizvoda

Konto 3214 – ostale naknade troškova zaposlenima: utrošena sredstva se odnose na naknadu troškova za korištenja vlastitog automobila u službene svrhe. Zbog četiri područne škole u potrebi smo ponekad koristiti vlastite automobile zbog dopreme određenog materijala za nastavu, kao i za održavanje zgrada. U 2024. bilo je potrebe za korištenjem vlastitog automobila zbog dopreme voće iz programa školske sheme.

Konto 3227 – sredstva se odnose na nabavu službene obuće za spremačice

Konto 3236 – utrošena sredstva se odnose u većem dijelu na bakteriološke analize.

Konto 3239 - ostale usluge: ostale usluge: utrošena sredstava na ovoj poziciji se odnose na najam fotokopirnog aparata za potrebe nastave, jer škola nije u mogućnosti kupiti vlastiti fotokopirni aparat, također se i odnose na sredstava za usluge tehničke zaštite.

Konto 3431 – Bankarske usluge – do većeg iznosa na bankarskim usluga dolazi zbog većeg broja zaprimljenih ulaznih računa. Imamo sve veći broj dobavljača na školskoj prehrani, za svaku područnu školu dobivamo zaseban račun, pa tako da dolazi do većeg prometa po računu.

*Prihodi za posebne namjene*: Konto 3231 – usluge telefona, pošte i prijevoza: sredstva se odnose na prijevoz učenika na izvanučioničku nastavu.

*Pomoći iz drugih proračuna*: Utrošena sredstva se odnose na plaće zaposlenika kao i na materijalna prava zaposlenika.

*Donacije*: Konto 3211 – službena putovanja: sredstva se odnose na dnevnice učitelja koji idu kao pratnja učenicima na izvanučioničku nastavu, te su učenici išli na izvanučioničku nastavu u Salzburg, pa su učiteljima isplaćene cijene inozemnih dnevnica.

**Produženi boravak**

Dio plaća za zaposlene u programu produženog boravka se financira iz sredstava dobivenih iz proračuna Grada Zagreba, a dio sredstava uplaćuju roditelji učenika koji koriste program produženog boravka.

U školskoj godini 2023./2024., je otvorena nova skupina u PŠ Glavnica Donja u koju polaze učenici od prvog do četvrtog razreda, a koja do ove školske godine nije bila formirana.

**Sufinanciranje prehrane**

*Opći prihodi i primici*: utrošena sredstva se odnose na nabavu materijala i sirovina za školsku prehranu učenika za onaj dio koji se financira iz proračuna Grada Zagreba.

*Pomoći iz drugih proračuna-PK:* utrošena sredstva se odnose na Odluke Vlade Republike Hrvatske o kriterijima i načinu sufinanciranja troškova prehrane za učenike osnovnih škola kojom se mjesečno osiguravaju i doznačuju sredstva školama za sufinanciranje troškova prehrane.

**Izvannastavne i ostale aktivnosti**

Sredstva se odnose na prijevoz učenika u školu u prirodi, te na prijevoz učenika na provjeru plivanja.

**Pomoćnici u nastavi**

*Opći prihodi i primici*: sredstva se odnose na plaće pomoćnika u nastavi koji su bili zaposleni preko ugovora o djelu i studentskog ugovora koje se financiraju iz proračuna Grada Zagreba.

**Građanski odgoj –** sredstva se odnose na nabavu materijala za potrebe zajednice aktivnih građana

**Održavanje i opremanje osnovnih škola**

*Opći prihodi i primici – pojačani standard:* Konto 3232 – sredstva se odnose na dodatno dobivena sredstva za potrebe tekućeg održavanja, odnosno na obavljenu uslugu i ocjenu stanja OŠ Ivana Granđe zbog nadogradnje škole, te izgradnju projektne dokumentacije sanitarnih čvorova u PŠ Adamovec i Moravče.

Konto 4221 – iznos od 1.232,80 se odnosi na nabavu dva stolna računala, te jednog prijenosnog računala za potrebe rada stručne službe.

Konto 4227 – iznos od 9.682,49 eura se odnosi na nabavu traktorske kosilice za PŠ Adamovec, te na nabavu konvektomata u MŠ u Soblincu.

*Vlastiti prihodi:* Konto 4221 – iznos se odnosi na nabavu jednog prijenosnog računala, te na nabavu kosilice u PŠ Glavnica Donja.

**Školska shema voće, povrće i mliječni proizvodi**

*Pomoći temeljem prijenosa EU sredstava* – sredstva se odnose na školsku shemu kojoj je škola pristupila od prosinca 2023.

**Sufinanciranje projekata prijavljenih na natječaje europskih fondova ili partnerstva za EU fondove**

Sredstva se odnose na rad stručnjaka za tehničku podršku

**Pomoćnici u nastavi kao potpora inkluzivnom obrazovanju –Faza VI**

*Opći prihodi i primici*: sredstva se odnose na dio plaća za pomoćnike u nastavi koji se financira iz proračuna Grada Zagreba

*Pomoći*: sredstva se odnose na dio plaća pomoćnika u nastavi koji se financiraju iz pomoći temeljem prijenosa EU Sredstava.

|  |
| --- |
| RAVNATELJICA |
|  |
| *Antea Rukavina Ivanjko, dipl. uč.* |